Minn tal-inqas 13-il pazjent li kienu rikoverati fit-taqsima tal-kura intensiva mietu hekk kif sptar Indjan, li fih jiġu kkurati pazjenti bil-Covid-19, qrib Mumbai nħakem min-nar. Dan l-inċident seħħ kmieni l-Ġimgħa filgħodu, bin-nirien jiġu kkontrollati f'qasir żmien. Madanakollu għadu mhux magħruf xi kkawża n-nirien, filwaqt li nħatret inkejsta dwar dan l-inċident. Intant, l-Indja llum irreġistrat 332,730 infezzjoni ġodda, l-ogħla rata qatt irreġistrata madwar id-dinja f'jum wieħed, għat-tieni jum konsekuttiv.